CELEX: 62007TA0257
Language: hu
Date: 2011-09-09 00:00:00
Title: T-257/07. sz. ügy: A Törvényszék 2011. szeptember 9-i ítélete — Franciaország kontra Bizottság (Állategészségügy — 999/2001/EK rendelet — A fertőző szivacsos agyvelőbántalmak elleni védelem — Juh- és kecskefélék — 746/2008/EK rendelet — A korábban előírt felszámolási intézkedéseknél kevésbé korlátozó felszámolási intézkedések elfogadása — Az elővigyázatosság elve)

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/33
            
         A Törvényszék 2011. szeptember 9-i ítélete — Franciaország kontra Bizottság
   (T-257/07. sz. ügy) (1)
   
   (Állategészségügy - 999/2001/EK rendelet - A fertőző szivacsos agyvelőbántalmak elleni védelem - Juh- és kecskefélék - 746/2008/EK rendelet - A korábban előírt felszámolási intézkedéseknél kevésbé korlátozó felszámolási intézkedések elfogadása - Az elővigyázatosság elve)
   2011/C 311/58
   Az eljárás nyelve: francia
   
      Felek
   
   
      Felperes: Francia Köztársaság (képviselik kezdetben: E. Belliard, G. de Bergues, R. Loosli-Surrans és A.-L. During, később: E. Belliard, G. de Bergues, R. Loosli-Surrans és B. Cabouat meghatalmazottak)
   
      Alperes: Európai Bizottság (képviselő: M. Nolin meghatalmazott)
   
      Az alperest támogató beavatkozó: Nagy-Britannia és Észak-Írország Egyesült Királysága (képviselik kezdetben: I. Rao és C. Gibbs, később: I. Rao és L. Seeboruth, és végül: L. Seeboruth és F. Penlington meghatalmazottak, segítőjük: T. Ward barrister)
   
      Az ügy tárgya
   
   Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet VII. mellékletének módosításáról szóló, 2008. június 17-i 746/2008/EK bizottsági rendelet (HL L 202., 11. o.) megsemmisítése iránti kérelem, amennyiben az a korábban előírt ellenőrzési és felszámolási intézkedéseknél kevésbé korlátozó ellenőrzési és felszámolási intézkedéseket engedélyez a juh- és kecskenyájakra vonatkozóan.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Francia Köztársaság maga viseli saját költségeit, valamint az Európai Bizottság részéről az alapeljárásban és az ideiglenes intézkedés iránti eljárásokban felmerült költségeket.
            
         
               3.
            
            
               Nagy-Britannia és Észak-Írország Egyesült Királysága maga viseli saját költségeit.
            
         
      (1)  HL C 211., 2007.9.8.